കോൺ സഹോദരിമാർ

ക്ളാരിബെൽ കോൺ (1864-1929), എറ്റ കോൺ (1870-1949) എന്നിവരെ ചേർത്ത് കോൺ സഹോദരിമാർ എന്നറിയപ്പെടുന്നു, 20-ാം നൂറ്റാണ്ടിന്റെ ആദ്യഘട്ടത്തിൽ അമേരിക്കൻ ആർട്ട് കളക്ടർമാർ, ലോക സഞ്ചാരികൾ, സാമൂഹ്യപ്രവർത്തകർ എന്നീ നിലകളിൽ അവർ സജീവമായിരുന്നു. ഇംഗ്ലീഷ്:the Cone sisters. ക്ലാരിബെൽ ഒരു ഡോക്ടറായും എറ്റ ഒരു പിയാനിസ്റ്റായും പരിശീലിച്ചു. ഹെൻറി മാറ്റിസെ, പാബ്ലോ പിക്കാസോ, ഗെർട്രൂഡ് സ്റ്റെയ്ൻ എന്നിവരായിരുന്നു അവരുടെ സാമൂഹിക വലയം. അവർ അവരുടെ ബാൾട്ടിമോർ അപ്പാർട്ടുമെന്റുകളിൽ അമേരിക്കൻ ഐക്യനാടുകളിലെ ഏറ്റവും അറിയപ്പെടുന്ന ആധുനിക കലയുടെ ശേഖരങ്ങളിലൊന്ന്  തയ്യാറാക്കിയിരുന്നു. ഈ ശേഖരം ഇപ്പോൾ ബാൾട്ടിമോർ മ്യൂസിയം ഓഫ് ആർട്ടിന്റെ ഒരു വിഭാഗമാണ്. 2002-ൽ അവരുടെ ശേഖരത്തിന്റെ മതിപ്പ് വില ഏകദേശം ഒരു ബില്യൺ യു.എസ്. ഡോളറായിരുന്നു.

 ജീവിതരേഖ 
ജർമ്മൻ - ജൂത കുടിയേറ്റക്കാരായ ഹെർമൻ (കാൻ) കോൺ, ഹെലൻ (ഗുഗൻഹൈമർ) കോൺ എന്നിവരായിരുന്നു അവരുടെ മാതാപിതാക്കൾ. ബവേറിയയിലെ (ഉൾമിന്റെ തെക്ക്) ആൾട്ടൻസ്റ്റാഡിൽ നിന്ന് കുടിയേറിയ ഹെർമൻ, 1845-ൽ അമേരിക്കയിൽ എത്തിയ ഉടൻ തന്നെ തന്റെ അവസാന നാമം  ("കാൻ" എന്നതിൽ നിന്ന് "കോൺ" എന്നാക്കി മാറ്റി) ആംഗലേയമാക്കി. 1871 വരെ കുടുംബം ടെന്നസിയിലെ ജോൺസ്‌ബോറോയിൽ താമസിച്ചു, അവിടെ അവർക്ക് നല്ല രീതിയിൽ നടന്നിരുന്ന ഒരു പലചരക്ക് കച്ചവടം ഉണ്ടായിരുന്നു. ഇവിടെയാണ് ക്ലാരിബെലും എറ്റയും ജനിച്ചത്. പതിമൂന്ന് കുട്ടികളുള്ള കുടുംബത്തിലെ അഞ്ചാമത്തെ കുട്ടിയായ ക്ലാരിബെൽ  1864 നവംബർ 14 നാണ് ജനിച്ചത്. കുടുംബത്തിലെ ഒമ്പതാമത്തെ കുട്ടിയായ ഏട്ട 1870 നവംബർ  നാണ് ജനിച്ചത്.

തുടർന്ന് കുടുംബം മേരിലാൻഡിലെ ബാൾട്ടിമോറിലേക്ക് താമസം മാറി. മൂത്ത കോൺ സഹോദരൻമാരായ മോസസും സീസറും പിന്നീട് നോർത്ത് കരോലിനയിലെ ഗ്രീൻസ്ബോറോയിലേക്ക് സ്ഥിരമായി താമസം മാറി. പ്രോക്സിമിറ്റി മാനുഫാക്ചറിംഗ് കമ്പനി (പിന്നീട് കോൺ മിൽസ് കോർപ്പറേഷൻ എന്നറിയപ്പെട്ട, (ഇപ്പോൾ ഇന്റർനാഷണൽ ടെക്സ്റ്റൈൽ ഗ്രൂപ്പിന്റെ യൂണിറ്റ്)  ഒരു ടെക്സ്റ്റൈൽ ബിസിനസ്സ് സ്ഥാപിച്ചു. മോശയും സീസറും അവരുടെ സഹോദരങ്ങൾക്കൊപ്പം അവരുടെ സമ്പത്ത് പങ്കിട്ടത് കോൺ സഹോദരിമാരെ സമ്പന്നരാക്കി.

വെസ്റ്റേൺ ഫീമെയിൽ ഹൈസ്കൂളിൽ നിന്നാണ് കോൺ സഹോദരിമാർ ബിരുദം നേടിയത്. കുടുംബാഭിലാഷത്തിന് വിരുദ്ധമായി, ക്ലാരിബെൽ ബാൾട്ടിമോറിലെ വനിതാ മെഡിക്കൽ കോളേജിൽ പഠിച്ചു. അവൾ 1890-ൽ ബിരുദം നേടി, ഫിലാഡൽഫിയയിലെ ഭ്രാന്തന്മാർക്കുള്ള ബ്ലോക്ക്ലി ഹോസ്പിറ്റലിൽ അവർ ഇന്റേൺഷിപ്പ് പൂർത്തിയാക്കി. അവൾ ജോൺസ് ഹോപ്കിൻസ് മെഡിക്കൽ സ്കൂളിലെ പാത്തോളജി ലബോറട്ടറിയിൽ ജോലി ചെയ്യുകയും ഒരു മെഡിക്കൽ ഡോക്ടറാകുക എന്ന ആശയത്തിൽ പെൻസിൽവാനിയ സർവകലാശാലയിൽ ബിരുദാനന്തര ബിരുദം നേടുകയും ചെയ്തു, പക്ഷേ ഒടുവിൽ ക്ലിനിക്കൽ മെഡിസിൻ പരിശീലിച്ചില്ല. വിമൻസ് മെഡിക്കൽ കോളേജിൽ 25 വർഷത്തോളം പാത്തോളജി പ്രൊഫസറായി അധ്യാപനത്തിലും ഗവേഷണത്തിലും ക്ലാരിബെൽ ശ്രദ്ധ കേന്ദ്രീകരിച്ചു. ഒരു പിയാനിസ്റ്റായിരുന്ന ഏട്ട  കുടുംബകാര്യങ്ങൾ കൈകാര്യം ചെയ്തു.    നീണ്ട യാത്രകൾ നടത്തിയ സഹോദരിമാർ വർഷം തോറും യൂറോപ്പിലേക്ക് ഒരുമിച്ചു യാത്ര ചെയ്തിരുന്നു.

ഗെർട്രൂഡ് സ്റ്റെയ്ൻ, ആലീസ് ബി ടോക്ലാസ് തുടങ്ങിയ സാഹിത്യകാരന്മാരുടെ സുഹൃത്തുക്കളായിരുന്നു കോൺ സഹോദരിമാർ. ഫ്രഞ്ച് കലാകാരനായ ഹെൻറി മാറ്റിസെയും സ്പാനിഷ് ചിത്രകാരൻ പാബ്ലോ പിക്കാസോയും അവരുടെ സാമൂഹിക വലയത്തിൽ ഉൾപ്പെടുന്നു. 1898-ൽ ഏട്ട കലാരൂപങ്ങൾ വാങ്ങാൻ തുടങ്ങി, കുടുംബത്തിന്റെ വീടിന് തിളക്കം കൂട്ടാൻ ഒരു സഹോദരൻ $300 നൽകിയപ്പോൾ.  തിയോഡോർ റോബിൻസണിന്റെ അഞ്ച് ഇംപ്രഷനിസ്റ്റിക് പെയിന്റിംഗുകൾ അവൾ വാങ്ങി ജീവിതകാലം മുഴുവൻ ശേഖരിക്കാൻ തുടങ്ങി. അവളുടെ അഭിരുചികൾ ആദ്യം യാഥാസ്ഥിതികതയിലേക്കായിരുന്നു,  എന്നാൽ 1903-ൽ ഒരു ദിവസം, കോൺ സഹോദരിമാർ ഒരു യൂറോപ്യൻ അവധിക്കാലം ആഘോഷിക്കുമ്പോൾ, അവർ സ്റ്റെയ്നെയും അവളുടെ സഹോദരനെയും പാരീസിൽ സന്ദർശിച്ചു.  എറ്റയെ പിക്കാസോയെ പരിചയപ്പെടുത്തി, അടുത്ത വർഷം മാറ്റിസ്, അവന്റെ കലയോടുള്ള അവളുടെ ആജീവനാന്ത പ്രണയത്തിന്റെ തുടക്കം കുറിച്ചു.    വർഷങ്ങളായി കോൺ സഹോദരിമാർ മാറ്റിസുമായി വളർത്തിയ ബന്ധം വളരെ അടുത്തായിരുന്നു, "എന്റെ രണ്ട് ബാൾട്ടിമോർ ലേഡീസ്" എന്ന് അദ്ദേഹം അവരെ വിശേഷിപ്പിച്ചു.  മാറ്റിസ് ഒരിക്കൽ ഏട്ടയുടെ ഒരു രേഖാചിത്രം ചെയ്തു. 

 റഫറൻസുകൾ 
പകരം=Photo looking upwards at a large, rectangular high-rise apartment building|ലഘുചിത്രം|യൂട്ടാ സ്ട്രീറ്റിലെ ബാൾട്ടിമോറിൽ കോൺ സഹോദരിമാർ താമസിച്ചിരുന്ന മാൾബൊറോ അപാർട്ട്മെന്റുകൾ